[]

บริษัท โกลบอล คอนเน็คชั่นส์ จำกัด (มหาชน)

GLOBAL CONNECTIONS PUBLIC COMPANY LIMITED

เอกสารแนบ 3

แบบประเมินความเพียงพอของระบบการควบคุมภายในของบริษัทฯ

แบบประเมินความเพียงพอของระบบการควบคุมภายใน

บริษัท โกลบอล คอนเน็คชั่นส์ จำกัด (มหาชน)

วันที่ 22 กุมภาพันธ์ พ.ศ. 2556

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.  คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
    เพื่อเป็นแนวทางในการปฏิบัติงานของพนักงาน ใช่หรือไม่

 ใช่  ไม่ใช่

  คณะกรรมการบริษัท
  มอบหมายให้คณะกรรมการบริหารจัดทำเป้าหมายและแผนงานธุรกิจประจำปีก่อนนำเสนอต่อที่ประชุมคณะกรรมการบริษัท
  เพื่อพิจารณาให้ความเห็นชอบและสื่อสารให้พนักงานรับทราบ
  โดยจะมีการประชุมเพื่อติดตามผลการปฏิบัติงานทั้งรายเดือนและรายไตรมาส

1.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบและได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

  คณะกรรมการบริษัท พิจารณาตั้งเป้าหมายการดำเนินงาน
  โดยคำนึงถึงความเป็นไปได้ของเป้าหมายดังกล่าวจากข้อมูลทางเศรษฐกิจ
  การเติบโตของอุตสาหกรรมที่เกี่ยวข้อง ฐานลูกค้า ความสามารถในการแข่งขัน และข้อมูลอื่นๆ
  ตลอดจนการมีนโยบายจ่ายผลตอบแทนอย่างสมเหตุสมผล
  โดยไม่จ่ายเป็นค่าคอมมิชชั่นซึ่งคำนวณจากยอดขาย
  ทำให้มั่นใจได้ว่าเป้าหมายดังกล่าวจะไม่จูงใจให้มีการทุจริตหรือประพฤติมิชอบเกิดขึ้น

2.  บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
    หรือไม่

 ใช่  ไม่ใช่

  บริษัทจัดทำโครงสร้างองค์กร ขอบเขตหน้าที่ความรับผิดชอบของกรรมการ ผู้บริหาร และพนักงาน
  รวมทั้งหลักเกณฑ์สำหรับประเมินผลการปฏิบัติงานไว้อย่างชัดเจนเป็นลายลักษณ์อักษร

3.  บริษัทมีข้อกำหนดเกี่ยวกับจริยธรรม (code of conduct)
    และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
    รวมทั้งบทลงโทษหากมีการฝ่าฝืน หรือไม่

 มี  ไม่มี

  บริษัทจัดทำข้อกำหนดเกี่ยวกับจริยธรรมเป็นลายลักษณ์อักษรโดยประกาศใช้เมื่อวันที่ 22 มีนาคม
  2548 และได้ปรับปรุงให้มีความสมบูรณ์มากขึ้นและประกาศใช้เมื่อวันที่ 1 มีนาคม 2555
  พร้อมทั้งจัดพิมพ์เพื่อเป็นเอกสารอ้างอิงให้แก่กรรมการ ผู้บริหาร และพนักงานทุกคน นอกจากนี้
  ยังจัดทำเป็นเอกสารสำหรับปฐมนิเทศพนักงานใหม่อีกด้วย
  เพื่อให้ยึดถือเป็นแนวปฏิบัติในการทำงาน

4.  บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
    การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

  บริษัทจัดทำนโยบายและระเบียบวิธีปฏิบัติงานเกี่ยวกับธุรกรรมด้านการเงิน การจัดซื้อ
  และการบริหารทั่วไปอย่างเป็นลายลักษณ์อักษร
  เพื่อให้เกิดการควบคุมภายในที่ดีและป้องกันการทุจริต

5.  ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
    เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

  บริษัทกำหนดนโยบายและแผนการปฏิบัติงานโดยคำนึงถึงความเป็นธรรมต่อผู้ผลิตและลูกค้า
  โดยเน้นการเป็นพันธมิตรทางธุรกิจที่ดี เพื่อการเติบโตที่ยั่งยืนของบริษัท

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

1.  บริษัทมีการประเมินอย่างสม่ำเสมอหรือไม่ว่าการประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
    ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

 มี  ไม่มี

  บริษัทประเมินปัจจัยความเสี่ยงที่มาจากทั้งภายในและภายนอกบริษัทในการประชุมคณะกรรมการบริหารประจำปีและทำการทบทวนเป็นประจำทุกเดือน
  เพื่อพิจารณาผลกระทบที่อาจเกิดขึ้นต่อการดำเนินธุรกิจและกำหนดมาตรการกำกับดูแลที่เหมาะสมซึ่งได้เปิดเผยไว้ในแบบ
  56-1 หัวข้อปัจจัยความเสี่ยง

1.  บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

  บริษัทวิเคราะห์เศรษฐกิจโลก การเติบโตของอุตสาหกรรมที่เกี่ยวข้อง ภาวะค่าเงินบาท
  ความสามารถในการแข่งขัน รวมทั้งกฎหมายและปัจจัยอื่นๆ
  ที่อาจมีผลกระทบอย่างมีนัยสำคัญต่อเป้าหมายการดำเนินธุรกิจในการประชุมคณะกรรมการบริหาร
  ซึ่งจัดขึ้นเป็นประจำทุกเดือน

2.  บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
    รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

  บริษัทติดตามและประเมินเหตุการณ์ที่เป็นสาเหตุของปัจจัยความเสี่ยงในการประชุมคณะกรรมการบริหารซึ่งจัดขึ้นเป็นประจำทุกเดือน
  และมอบหมายให้ผู้จัดการใหญ่พิจารณามาตรการในการลดความเสี่ยงเหล่านั้น

3.  บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
    ใช่หรือไม่

 ใช่  ไม่ใช่

  บริษัทแจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนด
  โดยสื่อสารทางวาจาหรือลายลักษณ์อักษร
  รวมทั้งในการประชุมระดับผู้บริหารซึ่งจัดขึ้นเป็นประจำทุกเดือน

4.  บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
    ใช่หรือไม่

 ใช่  ไม่ใช่

  บริษัทติดตามการปฏิบัติงานตามแผนการบริหารความเสี่ยงของหน่วยงานต่างๆ
  ในการประชุมระดับผู้บริหารซึ่งจัดขึ้นเป็นประจำทุกเดือน

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า
แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

    1.  บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
        ใช่หรือไม่

 ใช่  ไม่ใช่

  บริษัทกำหนดขอบเขตอำนาจหน้าที่และวงเงินในการอนุมัติด้านการเงินของฝ่ายบริหารแต่ละระดับอย่างชัดเจนและจัดทำไว้เป็นลายลักษณ์อักษร

2.  บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
    เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
    หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

  บริษัท แบ่งแยกหน้าที่ความรับผิดชอบงานด้านการอนุมัติ
  งานด้านการบันทึกรายการบัญชีและข้อมูลสารสนเทศ
  และงานด้านการดูแลจัดเก็บทรัพย์สินออกจากกันอย่างชัดเจน

3.  ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าว
    บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด
    ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทกำหนดให้การทำธุรกรรมดังกล่าวต้องผ่านขั้นตอนการอนุมัติ
  และเปิดเผยข้อมูลการทำธุรกรรมดังกล่าวเป็นไปตามเกณฑ์ที่หน่วยงานกำกับดูแลกิจการกำหนด

4.  ในกรณีที่มีการทำธุรกรรมตาม 3.3
    การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
    (on arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

6.  ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
    (เช่น การทำสัญญาซื้อขายสินค้า การให้กู้ยืม การค้ำประกัน)
    ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะ เวลาที่มีผลผูกพันบริษัทหรือไม่
    (เช่น ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

  ___________________________________________________________________________________________________________________________________________

7.  กรณีที่บริษัทมีมาตรการเกี่ยวกับการทำธุรกรรมตาม 3.3
    มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
    ใช่หรือไม่

 ใช่  ไม่ใช่  ไม่มีกรณีดังกล่าว

8.  ในกรณีที่บริษัทมีเงินลงทุนในบริษัทย่อยหรือบริษัทร่วม
    บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
    รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
    ใช่หรือไม่

 ใช่  ไม่ใช่  ไม่มีกรณีดังกล่าว

9.  บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
    ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

  บริษัทติดตามให้การดำเนินงานของบริษัทเป็นไปตามกฎหมายที่เกี่ยวข้องในการประชุมระดับผู้บริหารซึ่งจัดขึ้นเป็นประจำทุกเดือน

10. ในกรณีที่บริษัทเคยมีการกระทำที่ฝ่าฝืนกฎหมาย
    บริษัทมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่างๆ
        อย่างเพียงพอ เพื่อให้คณะ กรรมการใช้ประกอบการตัดสินใจ ใช่หรือไม่
        (ข้อมูลที่สำคัญต่างๆ ได้แก่ รายละเอียดของเรื่องที่เสนอให้พิจารณา เหตุผล
        ผลกระทบต่อบริษัท ทางเลือกต่าง ๆ เป็นต้น)

 ใช่  ไม่ใช่

  บริษัทจัดทำเอกสารประกอบการประชุมโดยรวบรวมข้อมูลที่สำคัญต่างๆ อย่างเพียงพอ
  และส่งให้คณะกรรมการพิจารณาล่วงหน้าก่อนวันประชุม

2.  กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
    อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

 ใช่ ได้รับก่อนวันประชุมโดยเฉลี่ย 7 วัน  ไม่ใช่

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

  บริษัทจัดทำรายงานการประชุมกรรมการโดยมีรายละเอียดเกี่ยวกับการปฏิบัติหน้าที่ของกรรมการและนำเสนอต่อที่ประชุมเพื่อลงมติรับรองความถูกต้องทุกครั้ง

4.  บริษัทจัดเก็บเอกสารประกอบการบันทึกบัญชีและบัญชีต่างๆ
    ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
    หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

  บริษัทจัดเก็บเอกสารประกอบการบันทึกบัญชีและบัญชีต่างๆ ไว้ครบถ้วนเป็นหมวดหมู่
  และไม่เคยได้รับแจ้งจากผู้สอบบัญชีว่ามีข้อบกพร่องในเรื่องดังกล่าว

5.  คณะกรรมการได้พิจารณาแล้วใช่หรือไม่ว่า
    ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

  บริษัทใช้นโยบายการบัญชีเป็นไปตามหลักการบัญชีที่รับรองทั่วไป
  และเหมาะสมกับลักษณะธุรกิจของบริษัท โดยถือปฏิบัติอย่างสม่ำเสมอ

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

1.  กรณีที่บริษัทมีการกำหนดเป้าหมายการดำเนินธุรกิจ
    คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
    ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทกำหนดวาระหนึ่งของการประชุมคณะกรรมการบริษัทเพื่อพิจารณาผลการดำเนินงาน
  โดยเปรียบเทียบกับเป้าหมายและงบประมาณที่ตั้งเอาไว้
  รวมทั้งพิจารณาปัญหาและอุปสรรคในการดำเนินงานที่อาจส่งผลต่อการไม่บรรลุเป้าหมายขององค์กร
  ตลอดจนพิจารณาแนวทางในการแก้ไขปัญหาและอุปสรรคดังกล่าว ___

2.  กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
    บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทดำเนินการแก้ไขความแตกต่างจากเป้าหมายภายในระยะเวลาที่เหมาะสม

3.  บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
    ใช่หรือไม่

 ใช่  ไม่ใช่

  บริษัทจัดตั้งหน่วยงานตรวจสอบภายในตั้งแต่เดือนพฤษภาคม 2548
  โดยมีหน้าที่ตรวจสอบการปฏิบัติตามระบบการควบคุมภายในที่วางไว้อย่างสม่ำเสมอตามแผนงานการตรวจสอบภายในประจำปีที่ได้รับความเห็นชอบจากคณะกรรมการตรวจสอบ
  ________

4.  กรณีที่บริษัทมีการตรวจสอบภายใน
    บริษัทได้กำหนดให้การรายงานผลการตรวจสอบต้องรายงานตรงต่อคณะ
    กรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทจัดทำโครงสร้างองค์กรเป็นลายลักษณ์อักษร
  โดยกำหนดให้หน่วยงานตรวจสอบภายในเป็นหน่วยงานอิสระ
  และมีหน้าที่รายงานผลการตรวจสอบตรงต่อคณะกรรมการหรือคณะกรรมการตรวจสอบ

5.  เมื่อมีการตรวจพบข้อบกพร่องที่เป็นสาระสำคัญ ได้มีการรายงานต่อคณะกรรมการบริษัท /
    คณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท /
    คณะกรรมการตรวจสอบ ใช่หรือไม่

 ใช่  ไม่ใช่

  บริษัทกำหนดให้หน่วยงานตรวจสอบภายในมีหน้าที่ติดตามและรายงานความคืบหน้าในการปรับปรุงข้อบกพร่องต่อคณะกรรมการบริษัท
  / คณะกรรมการตรวจสอบ

7.  บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
    ในกรณีที่เกิดเหตุการณ์ทุจริตหรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
    และมีการกระทำที่ผิดปกติอื่น
    ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ หรือไม่

 มี แต่ยังไม่เคยมีกรณีดังกล่าว  ไม่มี  ไม่มีกรณีดังกล่าว

[]

บริษัท โกลบอล คอนเน็คชั่นส์ จำกัด (มหาชน)

GLOBAL CONNECTIONS PUBLIC COMPANY LIMITED

เอกสารแนบ 4

รายละเอียดเกี่ยวกับเลขานุการบริษัทและหัวหน้าหน่วยงานตรวจสอบภายใน

รายละเอียดเกี่ยวกับเลขานุการบริษัท

ชื่อ-สกุล: นางสาวพรพิมล ต่อไพบูลย์

ประวัติการศึกษา: - ปริญญาโท วิทยาศาสตร์มหาบัณฑิต สาขาวิชาการกำกับดูแลกิจการ

จุฬาลงกรณ์มหาวิทยาลัย ปีการศึกษา 2551

-   ปริญญาโท วิทยาศาตร์มหาบัณฑิต สาขาวิชาการบริหารเทคโนโลยี

มหาวิทยาลัยธรรมศาสตร์ ปีการศึกษา 2543

-   ปริญญาตรี บริหารธุรกิจ-การเงินและการธนาคาร มหาวิทยาลัยธรรมศาสตร์
    ปีการศึกษา 2537

ประสบการณ์การทำงาน: - ผู้ช่วยกรรมการผู้จัดการและเลขานุการบริษัท โกลบอล คอนเน็คชั่นส์
จำกัด (มหาชน) ระหว่างปีพ.ศ. 2548-ปัจจุบัน

-   ผู้จัดการ-วาณิชธนกิจ บริษัท เอสซีเอ็มบี จำกัด ระหว่างปีพ.ศ. 2544-2548

ประวัติการฝึกอบรม: - Executive Development Program (EDP) 2553

-   Mini Certified Investment & Securities Analyst Program (Mini CISA)
    by Securities Analysts Association

-   Board Reporting Program (BRP) 1/2552
    หลักสูตรเน้นการเตรียมข้อมูลก่อนเข้าประชุมให้ถูกต้องและเพียงพอ
    รวมทั้งการรายงานให้มีประสิทธิภาพ

-   Effective Minute Taking (EMT) 1/2549
    หลักสูตรประกาศนียบัตรเน้นทักษะการจดบันทึกรายงานการประชุมให้ถูกต้องตามหลักกฎหมายและหลักการกำกับดูแลกิจการที่ดี

-   Company Secretary Program (CSP) 11/2548
    หลักสูตรประกาศนียบัตรสำหรับเลขานุการบริษัท
    ในการสนับสนุนการปฏิบัติหน้าที่ของคณะกรรมการ

รายละเอียดเกี่ยวกับหัวหน้าหน่วยงานตรวจสอบภายใน

ชื่อ-สกุล: นางสาววัลยา วรรษารุจากร

ประวัติการศึกษา: - ปริญญาตรี การบัญชี-ทฤษฏีบัญชี จุฬาลงกรณ์มหาวิทยาลัย ระหว่างปีพ.ศ.
2543-2546

ประสบการณ์การทำงาน: - ผู้จัดการหน่วยงานตรวจสอบภายใน บริษัท โกลบอล คอนเน็คชั่นส์
จำกัด (มหาชน) ระหว่างปีพ.ศ. 2555-ปัจจุบัน

-   ผู้จัดการแผนกตรวจสอบ บริษัท สำนักงาน เอินส์ท แอนด์ ยัง จำกัด ระหว่างปีพ.ศ.
    2552-2555

ประวัติการฝึกอบรม: - พื้นฐานกฎหมายและกฎเกณฑ์ที่เกี่ยวข้องกับบริษัทจดทะเบียน รุ่นที่ 8/2555
จัดโดยสมาคมบริษัทจะทะเบียน

-   เทคนิคการเขียนรายงานการตรวจสอบภายใน รุ่นที่ 2/2555 จัดโดยสภาวิชาชีพบัญชี

-   กำหนดการประชุมเสวนา “”Internal Control and Internal Audit in the Era
    of Changing Business Environment” จัดโดยตลาดหลักทรัพย์แห่งประเทศไทย
    สำนักงานคณะกรรมการนโยบายรัฐวิสาหกิจ และบริษัท ทริส คอร์ปอเรชั่น จำกัด

-   เตรียมความพร้อมรับมือมาตรฐานรายงานทางการเงินที่จะบังคับใช้ในปี พ.ศ. 2556
    จัดโดยสมาคมนักวิเคราะห์หลักทรัพย์ ร่วมกับ รศ.ดร.วรศักดิ์ ทุมมานนท์